b'\n_START_ARTICLE_\nPolar Pioneer\n_START_PARAGRAPH_\n\xc2\xabPolar Pioneer\xc2\xbb er en halvt nedsenkbar plattform og driver som borerigg. Den har en vekt p\xc3\xa5 44\xc2\xa0610 tonn og er eid av selskapet Transocean. _NEWLINE_\xc2\xabPolar Pioneer\xc2\xbb er konstruert for \xc3\xa5 kunne bore i subarktisk klima og ekstrem kulde. Riggen t\xc3\xa5ler b\xc3\xb8lger opptil 33 meter, og er designet av Sonat/Hitachi. Den er sertifisert til \xc3\xa5 kunne bore p\xc3\xa5 500 meters vanndyp. Polar Pioneer har lugarplass til 110 personer (utvidet i 2004 i \xc3\x98len)._NEWLINE_Plattformen ble f\xc3\xb8rst eid av Wilh. Wilhelmsen (47,5%), Sonat (47,5%) med 5% nord-norske interesser.  \xc2\xabPolar Pioneer\xc2\xbb ble f\xc3\xb8rst drevet av selskapet Wilrig, s\xc3\xa5 Polar Frontier Drilling, senere SONAT og n\xc3\xa5 av Transocean._NEWLINE_Fra den var ny hadde den kontrakt med Norsk Hydro og fant Visundfeltet ved f\xc3\xb8rste boring i 1985. Senere stod riggen for mesteparten av produksjonsboring og komplettering av oljebr\xc3\xb8nnene til Troll B. Plattformen fikk kontrakt med Statoil i 2004, fram til 2011. Den boret og kompletterte alle br\xc3\xb8nnene p\xc3\xa5 Sn\xc3\xb8hvitfeltet i 2004\xe2\x80\x9306. I 2011 fikk Polar Pioneer kontrakt med BP og i 2013 har Statoil overtatt riggen igjen. Transocean vil seile \xc2\xabPolar Pioneer\xc2\xbb fra Norge og til Alaska for \xc3\xa5 borre for Shell i mars 2014. Plattformen ligger n\xc3\xa5 til kai i \xc3\x98lendsv\xc3\xa5g.'